text: A qui s'adreça? | Un dos Coop!
  "Un, dos, coop" consta de dues modalitats de taller, adaptades a dues franges d'edat
  Un taller adreçat a l'alumnat de cicle inicial i cicle mitjà de primària.
  Un taller adreçat a l'alumnat de cicle superior de primària i primer cicle de secundària.
  Els tallers educatius són impartits pels socis i sòcies de Suara amb expertesa en el camp educatiu i amb voluntat de difusió del cooperativisme. A través del joc, la música i el debat, els alumnes d'aquestes dues franges d'edat poden familiaritzar-se amb els valors cooperatius, que són també valors bàsics per a la convivència en societat. El programa "Un, dos, coop" parteix de la convicció que si els valors cooperatius tenen més presència a l'escola, la societat serà més pròspera i solidària.
  Si esteu interessats a sensibilitzar els vostres alumnes en els valors cooperatius i voleu sol·licitar de fer els tallers al vostre centre educatiu o al vostre municipi, podeu fer-ho a través d'aquest formulari.
  Si voleu més informació del programa, us convidem a consultar els apartats de tallers del menú d'aquest web, on us podreu descarregar els materials. També podeu a contactar amb nosaltres a través del correu undoscoop@suara.coop.